text: Tilbúgving í samband við kynsligan ágang
text: #000002
text: KRIS hevur sett í verk eina tilbúgving í samband við kynsligan ágang.
text: #000003
text: KRIS hevur sett í verk eina tilbúgving í samband við kynsligan ágang KRIS hevur seinastu nógvu árini veitt ráðgeving og undirvísing til bæði almennar stovnar og eisini persónar og familjur teirra. Hesi seinastu árini hava vit upplivað, at tørvurin á eini tilbúgving er nógv vaksin - bæði til leiðarar, lærarar, námsfrøðingar og starvsfólk annars, familjur og eisini tey, ið arbeiða við børnum og ungum í frítíðartilboðum. Fyrstu liður í eini tilbúgving er altíð fyribyrgjandi arbeiði og upplýsing – og hava vit í fleiri ár arbeitt við hesum. Tað eru tó seinastu árini komnir alsamt fleiri fyrispurningar um hjálp til at handfara støður á ymiskum stovnum kring landið - og eisini í familjum. Vit hava tískil víðkað okkara tilbúgving til eisini at fevna um:
text: #000004
text: - Kreppustøður- Ráðgeving til stjórar, leiðarar & starvsfólk- Ráðgeving til foreldur & familju- Ráðgeving í samband við íverksetan av eini tilbúgvingætlan á stovnum og fyritøkum- Undirvísing & upplýsing er framhaldandi ein partur av tilbúgvingini
text: #000005
text: Vit veita soleiðis ráðgeving til stjórar, leiðarar og starvsfólk, hvussu hesi kunnu handfara støður í samband við møguligan kynsligan ágang og har kynsligur ágangur er framdur. Vit veita ráðgeving, har stovnar ella fyritøkur ynskja at arbeiða við tilbúgvingarætlan og øðrum fyribyrgjandi tiltøkum. Vit veita eisini ráðgeving til foreldur og familjur teirra. Vit undirvísa og uppplýsa úti á skúlum, dagstovnum og frítíðartilboðum. Harumframt eru vit eisini tøk til at ráðgeva og vegleiða, tá ið kreppustøður hava tikið seg upp í samband við kynsligan ágang.
text: #000006
text: Tilbúgvingin í samband við kynsligan ágang svarar alt samdøgrið á tel. 448181. Eisini ber til at senda fyrispurningar á [email protected].
text: #000007